The Beach Boys’ Christmas Album

The Beach Boys' Christmas Album on The Beach Boysin joululevy, joka julkaistiin 16. marraskuuta 1964. Albumi sisälsi viisi Beach Boysin omaa laulua ja seitsemän muuta joululaulua. Albumi on myynyt Yhdysvalloissa kultaa (sertifioitu huhtikuussa 1982). The Beach Boys' Christmas Album (Capitol T-2164/ST-2164) nousi parhaimmillaan kuudenneksi Billboardin erityisellä vuoden lopun viikoittaisella joululevyn listalla. Se oli tällä listalla 13 viikkoa vuosien 1964–1968 välisenä aikana. Yhtyeen omista kappaleista ”Little Saint Nick” oli noussut suosituksi jo vuotta aiemmin ja ”The Man with All the Toys” nousi hitiksi jouluna 1964. ”Christmas Day” oli ensimmäinen Beach Boys -kappale, jonka soololauluosuudet lauloi Al Jardine. Yhtyeen johtohahmo Brian Wilson tuotti levyn rock-kappaleet, mutta perinteisten joululaulujen sovitukset hän antoi Dick Reynoldsin (Wilsonin fanittaman The Four Freshmenin sovittaja) tehtäväksi. Näihin Reynolds järjesti orkestraatiot ja Beach Boys lauluosuudet. Albumi julkaistiin sekä mono- että stereona. Stereomiksauksen teki studioteknikko Chuck Britz ja se oli viimeinen Beach Boysin todellinen stereoalbumi ennen vuoden 1968 Friendsiä. ==Kappaleet== == Muusikot == * Al Jardine - kitara, laulu * Mike Love - laulu * Brian Wilson - basso, laulu * Carl Wilson - kitara, laulu * Dennis Wilson - rummut, laulu === Orkesteri=== * Viulut: Robert Barene, Arnold Belnick, Harry Bluestone, Jimmy Getzoff, Bernard Kundell, William Kurasch, Alfred Lustgarten, Lou Raderman, Henry Roth, Paul Shure, Marshall Sosson, Darrel Terwilliger * Sellot: Jesse Ehrlich, Armand Kaproff, Raymond Kelley, Karl Rossner, Joseph Saxon, Frederick Seykora * Harppu: Dorothy Ramsen * Puupuhaltimet: Gene Cipriano, Billy Green, Robert Jung, Wilbur Schwartz * Trumpetit: Virgil Evans, Henry Laubach, Oliver Mitchell, Al Porcino * Pasuunat: Urbie Green, Lew McCreary, Richard Nash * Käyrätorvet: David Duke, Arthur Maebe, Richard Perissi * Tuuba: George "Red" Callender * Piano: Eugene DiNovi * Kitara: Al Viola * Basso: Clifford Hils * Rummut: Frankie Capp * Perkussiot: Bones Howe ** orkesterinjohtaja: Benjamin Barrett ** sovitukset: Dick Reynolds == Singlet == * ”Little Saint Nick”/”The Lord's Prayer” (Capitol 5096), 2. joulukuuta 1963 US #3 (joululistalla) * ”The Man with All the Toys”/”Blue Christmas” (Capitol 5312), 16. marraskuuta 1964 US #3 (joululistalla) == Uudelleenjulkaisut == * ensimmäinen CD-julkaisu oli vuonna 1988 (CDP 7 91008-2). Mukana oli ”Little Saint Nickin” singlemiksaus (monona päälleäänitettyjen kulkusten kanssa), LP:n stereomiksauksen sijaan. Viisi ensimmäistä Beach Boysin omaa kappaletta ovat monona kun taas perinteiset joululaulut ovat stereona. * vuoden 1990 CD-version julkaisi Toshiba EMI Japan (TOCP-5945). Kaikki 12 kappaletta ovat stereoversiona. Ylimääräisinä kappaleina levyn aloittivat monoversio ”Little Saint Nickistä” ja sen B-puoli ”The Lord's Prayer” (monona). * edellinen julkaistiin uudelleen vuonna 1991 (CDP 7 95084-2), nyt stereoversio ”Little Saint Nickistä” aloitti levyn ja sillä oli neljä ylimääräistä kappaletta: ”Little Saint Nickin” singleversio ja sen kääntöpuoli ”The Lord's Prayer” (tällä kertaa stereona) ja vaihtoehtoiset versiot ”Little Saint Nickistä” (jossa käytettiin yhtyeen kappaleen ”Drive-In” melodiaa) ja ”Auld Lang Synestä” (jossa päälleäänitetty Dennisin viesti). ”The Man With All The Toys”, ”Santa's Beard”, ”Merry Christmas, Baby” ja "”Christmas Day” ovat monoversiona, kun taas muut alkuperäisen levyn kahdeksan kappaletta ovat stereona. * vuonna 1998 julkaistiin CD-kokoelma Ultimate Christmas, jolla oli kaikki alkuperäislevyn 12 kappaletta stereoversioina, kaikki edellisten versioiden ylimääräiset kappaleet (pois lukien ”The Lord's Prayer”) ja 11 muuta kappaletta mukaan lukien vuoden 1974 single ”Child of Winter” ja useita aiemmin julkaisemattomia kappaleita vuoden 1977 julkaisematta jääneeltä joululevyltä. * vuoden 2004 Christmas with the Beach Boys on käytännössä Ultimate Christmasin uudelleenjulkaisu uudella nimellä ja kansikuvalla ja kappaletta ”Christmas Time Is Here Again” ei levyllä ole. * vuoden 2009 Christmas Harmoniesilla on yksitoista albumin kahdestatoista kappaleesta (mukaan lukien ”Little Saint Nickin” singleversio), vaihtoehtoinen versio ”Auld Lang Synestä”, ”Child of Winter” -single ja kaksi vuoden 1977 kappaletta. == Lähteet == Luokka:The Beach Boysin albumit Luokka:Vuoden 1964 albumit